Ансамбъл „Гоце Делчев“

Ансамбъл „Гоце Делчев“ е фолклорен ансамбъл за песни и танци в София, България.
Той е сред първите ансамбли за народни песни и танци в страната. Основан е от български бежанци от Егейска и Вардарска Македония по инициатива на композитора Димитър Динев през 1945 година. Носи името на Гоце Делчев – известния български революционер от Кукуш.
Сред художествените ръководители на ансамбъла са Иван Павлов, Димитър Динев, Любен Тачев, Димитър Манов и Александър Занев. В годините доказани имена в бъгарската фолклорна музика като Никола Ваклинов и Марек Дяков, създават музика за ансамбъла и работят активно с певци и музиканти. Понастоящем главен художествен ръководител и хореограф на ансамбъла е Асен Павлов, а диригент на вокалния хор и оркестър е Даниел Иванов. Репетитори на танцовия състав - Чавдар Денков и Соня Найденова-Денкова. Директор на ансамбъла до 2019 г. е Маргарита Недкова, която почива след дълго боледуване. Понастоящем длъжността е заета от Владимир Митов.
Като солист и филолог в ансамбъла работи народната певица Любка Рондова. Солисти на ансамбъла са също Илия Аргиров, Димитър Аргиров, Благовест Бичаков, Ивайло Димитров, Васил Вълканов, Румен Малинов и др.
Ансамбълът има множество турнета и участия зад гърба си като по този начин съхранява, предава и представя фолклора ни в страната и извън нея. Участва в много фестивали, конкурси и същевременно печели заслужени награди. Ансамбълът представя българския фолклор пред многобройна публика във Франция, Италия, Гърция, Северна Македония, Албания, Сърбия, Босна и Херцеговина, Турция, Словакия, Унгария, Португалия, Дубай, Индия, Англия, Франция, Белгия и др. Като по този начин допринася за развитието на българския фолклор и неговото разпрстранение. Певиците и певците от ансамбъла успяват да пленят всеки, успял да чуе златните им гласове под съпровода на талантливите музиканти на фона на вихрещите се танцьори и танцьорки.
На всеки пет години ансамбълът чества своята годишнина в Зала 1 на НДК, с пищен концерт-спектакъл и разпродадени билети.
Ансамбъл за македонски народни песни и танци "Гоце Делчев" е самодеен ансамбъл към Съюза на Македонските културно-просветни дружества в България. Създаден е през 1945г. в София първоначално като говорещ хор, който впоследствие се превръща в смесен четригласен. Успоредно с него се създава театрален състав и женска вокална група, която по-късно се оформа като ансамбъл за народни песни и танци със съпровод на тамбурашки оркестър. Главен художествен ръководител от 1945г. до 1964г. е Димитър Динев, диригент на орекстъра е Иван Павлов, а ръководител на танцовата група Милан Стаменов. В репертоара са застъпени най-вече македонски народни песни от градския фолклор и обработка на македонски и други народни танци. Ансамбълът концертира с голям успех навред из страната.
Ансамбъл „Гоце Делчев“ има богат репертоар от македонски танци, но не пропуска и останалите фолклорни области.
Вокалната група и оркестъра към нея има богат репертоар от над 50 песни, някои от които съпровождат танците.
Адрес: ул. „Пиротска“ № 5, 1000 София (Македонски научен институт; ВМРО). Тел: 0887 525 072. Имейл: gocedelchev-sofia@abv.bg
Facebook: Ансамбъл "Гоце Делчев" / Ensemble "Goce Delchev" Instagram: ensemblegocedelchev